કદાચ અલ્લાહને ત્યાં એજ જો દિલનો ધરમ નીકળે -બેફામ  (૧૧)  નિરખશો માર્ગ પર  ત્યારે નકામાં લાગશે પથ્થર કદમ મૂકશો તો સંકટ જેમ  સામા લાગશે પથ્થર પરંતુ   વાગશે  ને   એ  બહાને   બેસવા  મળશે તો મારી જેમ તમને પણ  વિસામા લાગશે પથ્થર -બેફામ  (૧૨) પ્રકૃતિનો  જે  નિયમ  છે  તે  અવિચળ રહેશે કામ નહિ  આવે કદી  એ  સદા નિર્બળ રહેશે જ્યાં  સરોવર  કે  નદી બદલે  હશે  સૂકું રણ પડશે વરસાદ છતાં ત્યાં  રોજ મૃગજળ રહેશે -બેફામ  (૧૩) નમક  છાંટ્યું હશે શાયદ  કોઈએ  દિલના જખ્મો પર કદાચિત  એટલા  માટે   જ  ખારાં  થઈ  ગયાં આંસુ જગત સિંધુમાં કેવળ એ  જ  બિન્દુ થઈ શક્યાં મોતી પડ્યાં જળમાં છતાં જળથી જે ન્યારાં થઈ ગયાં આંસુ -બેફામ  (૧૪) જખમ  પર  ફૂંક  મારે   છે  કોઈ   તો થાય  છે પીડા ઝીલે  જે  ઘાવ  દુનિયાના હવે એવું  જિગર ક્યાં છે?